शीर्षक: धनंजय मुंडे यांच्याबद्दल शरद पवारांनी केलेल्या 'त्या' वक्तव्याचा अर्थ काय?\nवरील काल्पनिक लेखाचे शीर्षक दिल्यास, लेखाची कल्पना करा.\n
धनंजय मुंडे यांनी आपले विवाहबाह्य संबंध असून आपल्याला त्यापासून दोन अपत्य असल्याचे जाहीर केले होते. या महिलेच्या बहिणीने धनंजय मुंडे यांच्यावर बलात्कार केल्याचा आरोप केला आहे. हा आरोप मुंडे यांनी फेटाळला आहे.

या प्रकरणी धनंजय मुंडे यांना राजीनामा द्यावा लागण्याची शक्यता वर्तवली जात असताना राष्ट्रवादी काँग्रेसचे अध्यक्ष शरद पवार यांनी केलेले विधान महत्त्वाचे मानले जात आहे.

शरद पवार यांच्या सूचक वक्तव्याचा नेमका अर्थ काय? याप्रकरणी शरद पवार काय निर्णय घेणार? राष्ट्रवादी काँग्रेस पक्षाकडून धनंजय मुंडे यांचा राजीनामा मागितला जाईल का? पवारांच्या विधानानंतर आता धनंजय मुंडे स्वत:च राजीनामा देणार? या प्रश्नांचा आढावा आपण या बातमीत घेणार आहोत.  

शरद पवार नेमकं काय म्हटले?

मुंबईत राष्ट्रवादी काँग्रेसची आज (14 जानेवारी) बैठक पार पडली. या बैठकीनंतर शरद पवार यांनी पत्रकारांशी संवाद साधला.

धनंजय मुंडे यांनी बुधवारी (13 जानेवारी) राष्ट्रवादी काँग्रेसचे अध्यक्ष शरद पवार यांची भेट घेतली होती. या भेटीत त्यांनी आपले स्पष्टीकरण दिल्याचे यावेळी शरद पवार यांनी सांगितले.

ते म्हणाले, "धनंजय मुंडे यांनी मला भेटून सविस्तर माहिती दिली. पक्षाच्या प्रमुख नेत्यांसमोर हा विषय मांडणार आहे. त्यांचे काही व्यक्तिगत संबंध होते त्यातून पोलीस तक्रार झाली आहे. धनंजय मुंडे यांनीही यापूर्वी न्यायालयात दाद मागितली आणि आदेश मिळवला."

"पक्षाच्या महत्त्वाच्या नेत्यांना त्यांनी दिलेली माहिती देणं माझे कर्तव्य आहे. त्यांची मतं जाणून घेऊन पुढची पावलं उचलण्यासंदर्भात निर्णय घेणार आहोत," असंही शरद पवार यांनी स्पष्ट केले.

शरद पवार यांच्या सूचक वक्तव्याचा नेमका अर्थ काय?

"धनंजय मुंडे यांच्यावरील आरोप गंभीर स्वरूपाचे आहेत. याप्रकरणी पक्षला निर्णयाला घ्यावा लागेल," असे सूचक विधान राष्ट्रवादी काँग्रेसचे अध्यक्ष शरद पवार यांनी केले आहे.

शरद पवारांच्या या वक्तव्यानंतर धनंजय मुंडे राजीनामा देतील अशी चर्चा सुरू झाली आहे.

ज्येष्ठ पत्रकार अभय देशपांडे यांनी बीबीसीशी बोलताना असं सांगितलं, "शरद पवार यांनी नवाब मलिक यांना 'क्लीन चीट' दिली पण धनंजय मुंडे यांच्याबाबतीत निर्णय घ्यावा लागेल असं ते स्पष्ट म्हणाले. त्यामुळे थेट निर्णय घेतला नसला तरी त्यांची भूमिका काय आहे हे त्यांनी स्पष्ट केलं."

ते पुढे सांगतात, "असे सूचक विधान करून त्यांनी धनंजय मुंडे यांना स्वत:च...